MLADÝ MODERÁTOR
propozície krajského kola postupovej súťaže mladých moderátorov,
ktorá je súčasťou 41. ročníka celoštátneho finále súťaže SÁROVA BYSTRICA

Organizátor:                                                                                               
Považské osvetové stredisko v Považskej Bystrici 

Termín konania: 
21. októbra 2020 o 9.30 h

Miesto konania: 
klubovňa Považského osvetového strediska 
v Pov. Bystrici (budova SPŠ)

Poslanie:
Sárova Bystrica je celoštátna postupová súťaž mladých moderátoriek a moderátorov, ktorá sa realizuje v troch základných kolách – regionálne, krajské a celoštátne a ktorá vytvára záujemcom priestor na vlastnú prezentáciu zameranú na moderátorské a hlásateľské schopnosti. Napomáha rozvíjať ústny prejav jednotlivcov, komunikatívne zručnosti efektívne používanie materinského jazyka.

Podmienky súťaže:
Krajskej postupovej súťaže sa môže zúčastniť každý, kto v čase konania súťaže dovŕši vek 15 až 25 rokov a zašle vyplnenú prihlášku organizátorovi krajského kola do termínu uzávierky. Súťaž je postupová s priamou nomináciou do celoštátneho kola.
Celoštátne finále súťaže mladých moderátorov SÁROVA BYSTRICA sa uskutoční v Stredoslovenskom osvetovom stredisku v Banskej Bystrici pravdepodobne v januári 2021.

Kategórie: 
I. kategória: od 15 do 18 rokov
II. kategória: od 19 do 25 rokov

Súťaž pozostáva zo štyroch súťažných disciplín:
- I. disciplína:
interpretácia spravodajského textu v trvaní 60 sekúnd; interpretovaný text môže byť zostavený z jednej ucelenej správy alebo z bloku krátkych správ,
- II. disciplína:
interpretácia reklamného textu v trvaní 15 - 30 sekúnd,
- III. disciplína:
vedenie rozhovoru so zaujímavým človekom v trvaní 180 sekúnd,
- IV. disciplína:
moderovanie vlastnej relácie v trvaní 120 sekúnd.

Odborná porota má právo zaradiť do súťaže aj interpretáciu neznámeho textu.
Súťaž sa môže konať verejne za účasti publika.

Odporúčaný priebeh súťaže:
a/ Súťažiaci v jednotlivých vekových kategóriách si vyžrebujú svoju štvorčlennú, tzv. vysielaciu zmenu,
b/ vysielacie zmeny sa predstavia vo svojich spoločných reláciách, kde si rozdelia jednotlivé súťažné disciplíny,
c/ každá vysielacia zmena sa predstaví počas súťaže štyri krát, aby sa každý súťažiaci predstavil v každej súťažnej disciplíne (štyri súťažné kolá),
d/ súťažiaci, ktorý má v danom kole disciplínu „moderovanie vlastnej relácie“ je zároveň aj redaktorom daného kola (určuje poradie v akom sa vysielacia zmena bude prezentovať a zostavuje priebeh súťažného kola svojej skupiny),
e/ v prípade, že počet prihlásených súťažiacich neumožní naplniť celú štvoricu v rovnakej vekovej kategórie, organizátor súťaže môže vytvoriť aj kombinovanú vysielaciu zmenu, pričom na túto skutočnosť je povinný upozorniť členov odbornej poroty.

Odborná  porota: 
Členov odbornej hodnotiacej poroty menuje riaditeľka Považského osvetového strediska v Považskej Bystrici.

Hodnotenie súťaže (kritériá hodnotenia):
Členovia odbornej hodnotiacej poroty hodnotia osobitne každého súťažiaceho podľa
nasledujúcich kritérií:
1. výslovnosť
2. úroveň dodržiavania pravidiel slovenského jazyka
3. presvedčivosť prejavu a schopnosť zaujať poslucháča
4. schopnosť pohotovo reagovať na nečakanú situáciu
5. celkový prejav.

Po ukončení súťaže zhodnotí odborná porota celkovú úroveň, klady a nedostatky na hodnotiacom seminári. Súťažiacim budú udelené diplomy (1., 2., 3. miesto) a vecné ceny podľa možností organizátorov. 
Na základe hodnotenia organizátor krajského kola nominuje priamym postupom do celoštátneho kola  víťazov  (maximálne dvoch, ktorí sa umiestnili na prvých dvoch  miestach v súťaži v každej kategórii) a nomináciu do celoštátneho kola potvrdí protokolom o úspešnom účinkovaní v súťaži, na základe výsledkov určených odbornou porotou.

Finančné zabezpečenie:
Organizátor krajského kola súťaže finančne zabezpečuje výdavky spojené s jej organizačným zabezpečením – priestory, služby, propagáciu, odbornú porotu. Cestovné náklady súťažiacich spojené s účasťou v krajskom kole súťaže hradí vysielajúca organizácia.

Termín zaslania záväznej prihlášky do: 14.10. 2020
e-mailom: luba.basova@pospb.sk

Kontakt - bližšie informácie:
Ľuba Bašová, tel.: 042/4323574, 0901 918816, 0917 787062

Považské osvetové stredisko v Považskej Bystrici
Ul. slovenských partizánov 1132/52

ZÁVÄZNÁ PRIHLÁŠKA
do súťaže mladých moderátorov – redaktorov
MLADÝ MODERÁTOR 2020

Záväzne sa prihlasujem do krajského kola súťaže dňa 21. októbra 2020 v Považskom osvetovom stredisku v Považskej Bystrici

Súťažiaci:

Meno a priezvisko*:
Adresa bydliska*:
Adresa školy/zamestnávateľa*:
Dátum narodenia*:
Kontakty:
Číslo mobilu*:
e-mailová adresa*: 
Prihlasujem sa do súťaže v kategórii	15-18 / 19-25 rokov	
Pedagogický dozor:

Meno a priezvisko*:
Adresa školy/zamestnávateľa*:
Kontakty:
Číslo mobilu*:
e-mailová adresa*: 	
Údaje označené * sú povinné a je nutné ich vyplniť. 
V údaji o vekovej kategórii označte správnu odpoveď tučným písmom.

Organizátor si vyhradzuje v prípade potreby preradiť súťažiaceho do inej vekovej kategórie.

Vyplnené prihlášky zašlite v elektronickej podobe najneskôr do  14. 10. 2020 na         e-mailovu adresu: luba.basova@pospb.sk